# **Whakarāpopototanga Whiriwhiringa o te Mahere Mahi Ārai Mate Whakamomori**

## Kupu whakataki

Ka arahina ngā mahi ārai mate whakamomori i Aotearoa e [ēnei tuhinga e rua](https://mohgovtnz.sharepoint.com/sites/moh-ecm-TemplateCentral/TemplateCentral/Suicide%20Prevention%20Action%20Plan%202019–2024%20for%20Aotearoa%20New%20Zealand%20(He%20Tapu%20te%20Oranga)):

* 1. Every Life Matters – He Tapu te Oranga o ia Tangata: Rautaki Ārai Mate Whakamomori 2019–2029 (He Tapu te Oranga)
  2. Mahere Mahi Ārai Mate Whakamomori 2019-2024 mō Aotearoa.

I te mea ka mutu te Mahere Mahi hei te 2024, kua hangaia e Te Manatū Hauora he mahere mahi hukihuki mō ngā tau e rima e tū mai nei. E rapu ana Te Tāhuhu i ō whakaaro ki te mahere hukihuki.

Ka hāngai tēnei mahere ki ngā whakaarotau Hauora Hinengaro a te Kāwanatanga:

* he hiki i te āheinga ki ngā tautoko ārai mate whakamomori me te hiki taumahatanga
* he whakatipu i te rāngaimahi hei tautoko i te hunga whakaraerae ki te mate whakamomori, whai pānga rānei ki taua mate.
* he whakamau i tō mātou aronga ki te āraitanga, me te wawaonga wawe puta noa i ngā tūmomo āhuatanga e whakaaweawe ana i te mate whakamomori
* he whakakaha atu i te whaihua o ngā tautoko ārai mate whakamomori me te hiki taumahatanga mā te whakapai ake i te mahi rangahau me te kohinga raraunga.

He hohenga tō te mahere mā te rāngai Hauora, mā ētahi atu tari kāwanatanga anō hoki.

## Ngā hohenga ā-Hauora kua marohitia

### 1: He hiki i te āheinga ki ngā tautoko ārai mate whakamomori me te hiki taumahatanga

| **Hohenga kua marohitia** | **Te rā oti** |
| --- | --- |
| * He whakarite i tētahi tahua ā-hapori ārai mate whakamomori e aro ana ki ngā taupori matea nui (hei tauira, ngā wāhine hapū, ngā rangatahi, ngā hapori tuawhenua) hei hāpai i ngā tahua o te wā nei mō te Māori me ngā iwi o Te Moana-nui-a-Kiwa. | Hei te 31 o Tīhema 2025 |
| * He whakaputa i ngā tautoko pai ake mō muri i ngā matenga whakamomori. | Hei te 30 o Hune 2026 |
| * He whakarite, me arotake hoki i ngā whare kawhe/pokapū/ratonga taumanu tairaru e ono. | Hei te 30 o Hune 2028 |
| * He whakapai ake i te tika ā-ahurea o ngā tautoko tuatahi i muri i te mate whakamomori me Aoake te Rā, te ratonga mā rātou e noho pani ana nā te mate whakamomori. | Hei te 31 o Tīhema 2028 |

### 2: He whakatipu i tētahi rāngaimahi matatau, manawanui hoki ki te ārai mate whakamomori me te hiki taumahatanga

| **Hohenga kua marohitia** | **Te rā oti** |
| --- | --- |
| * He whakapiki i te āheinga ki te whakangungu aroā ā-mate whakamomori mā ngā hapori me ngā whānau. | Hei te 31 o Tīhema 2025 |
| * He whakawhanake i ngā rauemi kōkuhu me te whakapai ake i ngā tautoko mahi pai rawa mā ngā kairuruku ārai mate whakamomori me te hiki taumahatanga, me ngā rāngaimahi a Kia Piki te Ora. | Hei te 30 o Hune 2026 |
| * He whakaputa i tētahi pou tarāwaho ā-matatau ā-motu mā ngā rāngaimahi, ngā hapori me ngā whānau. | Hei te 30 o Hune 2026 |
| * He whakawhanake me te whakaputa i ngā aratohu tītike mā ngā mātanga hauora mō te aromatawai me te tautoko i ngā tāngata e taumahatia ana e ngā whakaaro whakamomori, e auhī ana rānei. | Hei te 30 o Hune 2028 |

### 3: He whakapakari i te aronga ki te ārai i te tūkino petipeti, ki te mahi kokoti wawe hoki

| **Hohenga kua marohitia** | **Te rā oti** |
| --- | --- |
| * He haumi ki ngā ratonga mamae tārū, tānga manawa, taumanu tairaru tītike mā te rangatahi, ki ngā rohe e rua, neke atu rānei. | Hei te 30 o Hune 2025 |
| * He whakarewa i tētahi kaupapa whakatairanga oranga hou, kei roto ngā rauemi mā te rangatahi. | Hei te 31 o Hūrae 2025 |
| * He whakawhanake me te whakatinana i tētahi hōtaka mātai waipiro ā-motu me te wawaonga poto, e uru nei ngā āhuatanga ārai mate whakamomori. | Hei te 30 o Hune 2027 |
| * He waihanga me te whakaputa i ngā aratohu arapāho mate whakamomori hou, me ngā rauemi kīnaki mā ngā tūmomo arapāho rerekē. | Hei te 31 o Tīhema 2028 |
| * He waihanga i ngā taiao haumaru ake i ngā whare hauora hinengaro me ngā whare waranga mā ngā tūroro tauroto mā te kōkiri tonu i ngā mahi tango me te whakaiti i ngā wāhi whakairinga. | Hei te 30 o Hune 2029 |

### 4: He whakapai ake i te whaihua o te ārai mate whakamomori me tō mātou mārama ki te mate whakamomori

| **Hohenga kua marohitia** | **Te rā oti** |
| --- | --- |
| * He arotake i te whaihua o ngā haumitanga o te Wehenga Pūtea ki te Hauora ki ngā ratonga ārai mate whakamomori me te whakatinana i ngā whakahoutanga ka hiahiatia. | Hei te 30 o Hune 2026 |
| * He tūhura i ngā kōwhiringa ki te whakamātau i te utauta raraunga mate whakamomori wā tūturu, ki te whakarato i ngā raraunga whakamomori wawe ake, pai ake hoki. | Hei te 31 o Tīhema 2026 |

## Ngā mahi whiti-kāwantanga e marohitia ana

### 1: He hiki i te āheinga ki ngā tautoko ārai mate whakamomori me te hiki taumahatanga

| **Hohenga kua marohitia** | **Te rā oti** |
| --- | --- |
| * He whakaoti i te whakawhanaketanga o ngā tukanga wāhi mahi, urupare hiki taumahatanga tūtata ki ngā whare herehere (Ara Poutama Aotearoa | Department of Corrections). | Hei te 31 o Tīhema 2025 |

### 2: He whakatipu i tētahi rāngaimahi matatau, manawanui hoki ki te ārai mate whakamomori me te hiki taumahatanga

| **Hohenga kua marohitia** | **Te rā oti** |
| --- | --- |
| * He whakarei i te mātauranga me ngā ritenga ārai mate whakamomori a te rāngaimahi o ngā Ratonga Urupare ki te Tūkino Kaumātua (Te Manatū Whakahiato Ora). | Hei te 30 o Hune 2028 |
| * He whakahou i te aratohu mahi me ngā tautoko mā ngā kaitauwhiro me ngā kaitiaki e mahi ana me ngā tamariki me ngā rangatahi, tērā pea e taumahatia ana e ngā whakaaro mate whakamomori, i te auhī whakamomori rānei (Oranga Tamariki). | Hei te 30 o Hune 2029 |

### 3: He whakapakari i te aronga ki te ārai i te tūkino petipeti, ki te mahi kokoti wawe hoki

| **Hohenga kua marohitia** | **Te rā oti** |
| --- | --- |
| * He whakatairanga i te oranga me te whakapakari i ngā tautoko a ngā kura ki ngā ākonga e auhī ana, e whakamamae ana rānei i a rātou anō, i muri hoki i te mate whakamomori (Tāhuhu o te Mātauranga). | Hei te 30 o Hune 2026 |
| * He waihanga i ngā taiao haumaru ake i ngā whare herehere mā te mahi ki te tango me te whakaiti i ngā wāhi whakairinga (Ara Poutama Aotearoa). | Hei te 30 o Hune 2028 |

### 4: He whakapai ake i te whaihua o te ārai mate whakamomori me tō mātou mārama ki te mate whakamomori

| **Hohenga kua marohitia** | **Te rā oti** |
| --- | --- |
| * He tautoko i te whakamātautaunga o tētahi utauta raraunga mate whakamomori wā tūturu, ki te whakarato i ngā raraunga whakamomori wawe ake, pai ake hoki (Te Tāhū o te Ture). | Hei te 31 o Tīhema 2026 |
| * He whakapai ake i te whaihua o ngā whakarāpopotonga ā-toru marama o ngā tūtohu matewhawhati ā-tuihono (Te Tāhū o te Ture). | Hei te 30 o Hune 2029 |

## Ngā hua me ngā ine

Ka aroturukitia te kokenga me ngā whakahoutanga ka tukua ki te Minita Hauora Hinengaro i ia toru marama. I ia tau, ka tohaina he whakahoutanga ki te Rūnanga Kāwnatanga, ā, ka utaina ki te paetukutuku a Te Manatū Hauora. Ka aroturuki hoki a Te Hiringa Mahara i ngā mahi ārai mate whakamomori.

## Me pēhea te whai wāhi

Ka āhei koe ki te tuku i ō whakaaro mō te mahere mahi hukihuki mā te:

* tuku īmēra ki a mātou ki [mhaengagement@health.govt.nz](mailto:mhaengagement@health.govt.nz)
* tae ā-kanohi atu ki tētahi hui whiriwhiri, hui topa rānei - ka wātea ngā taipitopito ki te [whārangi whiriwhiri kei te paetukutuku a Te Manatū Hauora](file:///C:\Users\nwillis\AppData\Local\Microsoft\Windows\INetCache\Content.Outlook\PMQAFG45\Draft%20Suicide%20Prevention%20Action%20plan%20for%202025%20–%202029%20Public%20consultation%20document%20|%20Ministry%20of%20Health%20NZ)
* whakautu i ngā pātai tuihono kei [te pokapū whiriwhiri a Te Manatū Hauora](https://consult.health.govt.nz/mental-health/suicide-prevention-action-plan-2025-2029-c/).

Ka kati te wā whiriwhiri hei te Paraire te 1 o Nōema ā te 5pm.

**Ngā pātai whiriwhiri:**

1. E whakaae ana koe ki ngā mahi e marohitia ana mō ngā tari hauora me ngā tari whiti-kāwanatanga? Me pēhea te whakapai ake i ēnei mahi? Tēnā whakaurua ki tō whakautu ō pūtake me pērā.
2. He aha ētahi atu mahi hei whakauru pea kia whai whakaarotia e ngā tari kāwanatanga? Tēnā whakaurua ngā pūtake e pērā ana ō whakaaro.
3. He aha ngā mea hei whai whakaarotanga mā ngā tari kāwanatanga i te wā e whakatinana ana i ēnei mahi, hei whakarite i te whakatutukitanga o ngā kawenga i ngā matea a ngā hapori? Tēnā whakaurua ngā pūtake e pērā ana ō whakaaro
4. He kōrero anō āu hei tuku ki ngā tari kāwanatanga mō ngā matea hei tauārai i te mate whakamomori?

Tēnā koe mō te tuku mai i ō whakaaro.